b'\n_START_ARTICLE_\nGrimoald Bavarski\n_START_PARAGRAPH_\nGrimoald ali Grimvald iz dinastije Agilolfingov je bil pribli\xc5\xbeno od leta 715 do svoje smrti vojvoda Bavarske, * ni znano, \xe2\x80\xa0 725._NEWLINE_Bil je najmlaj\xc5\xa1i sin Teoda Bavarskega in njegove \xc5\xbeene Folhaide in stric Svanahilde, druge \xc5\xbeene Karla Martela. Sprva je bil s svojimi tremi brati Teodbertom, Teobaldom in Tasilom II. sovladar Bavarske, po smrti vseh treh bratov pa pribli\xc5\xbeno od leta 719 edini vladar._NEWLINE_Njihov o\xc4\x8de je za svoja sovladarja najprej imenoval svoja najstarej\xc5\xa1a sinova, potem pa je vojvodino razdelil na \xc5\xa1tiri dele. Delitev vojvodine ni povsem jasna. Zgleda, da je Grimoald vladal ali iz Freisinga, ki je kasneje postal sede\xc5\xbe \xc5\xa1kofije, ali iz Salzburga. Po Teodovi smrti je med brati izbruhnila vojna, v kateri so do leta 719 umrli vsi bratje razen Grimoalda._NEWLINE_Grimoald je leta 724 na Bavarsko povabil svetega Korbinijana, da bi \xc5\xa1iril kr\xc5\xa1\xc4\x8danstvo._NEWLINE_Poro\xc4\x8den je bil poro\xc4\x8den z bratovo vdovo Biltrudo (ali Pilitrudo), kar je po kanonskem pravu veljalo za incest. Korbinijan je vojvodo ovadil, \xc4\x8detudi je priznal svojo napako in se skesal, s \xc4\x8dimer je povzro\xc4\x8dil vojvodovo jezo in je moral pobegniti. Naslednje leto (725) je Bavarsko napadel Karel Martel, odpeljal Biltrudo in Svanahildo in v bitki ubil Grimoalda.'